གཅིགཡུལ་འདྲ་པའི་ཕག་རྙིང་དེ་ཇི་ལྟར་གཡོ་སྦྱོར་བྱེད་དགོས་ཤེ་ན།དེ་ནི་ཕག་ཅིག༼འདྲ་པ་རང་ས་ནས་ཡིན་པའི་བོད་ཕག་ནག་པོ་མ་གཏོགས་དེང་སྐབས་ཀྱི་རྒྱ་ཕག་དཀར་པོ་རིགས་ཀྱིས་འདྲ་པའི་ཕག་རྙིང་ལས་བྱེད་ཀྱི་རྒྱུ་བྱ་མི་རུང་བ་ཡིན།དེ་ནི་བོད་ཕག་ནག་པོའི་པགས་པ་མཐུག་ལ་རྒྱ་ཕག་དཀར་པོའི་པགས་པ་སྲབ་པས་ཡིན།༽རང་ཡུལ་གྱི་ལྷད་མ་འདྲེས་པའི་ཞོག་ཁོག་དང༌།ཉུང་མ།མ་རྨོས་ལོ་ཏོགནས་སོགས་ཀྱིས་ལོ་བཞི་ལྔ་ཙམ་ལ་གསོས་ཏེ་ཚོན་པོ་གྱུར་ནས་ཆེ་རུ་སོང་ཚེ་བཤའ་པ་ཡིན།བཤས་ཚར་རྗེས་ཕག་སྤུ་གཙང་མ་བཞར་ནས་ཁོག་པའི་ཁ་ཕྱེས།ནང་ཁྲོལ་ཡོངས་རྫོགས་ཕྱིར་བླངས་རྗེས།ཕག་གི་ཁོག་པའི་ནང་དུ་ཆུ་ཚ་མོས་གཙང་མར་བཀྲུས།